nibzard/narodne-novine-full-text-markdown huggingface dataset:
### NN 69/2017 (14.7.2017.), Rješenje o opozivu predstavnika i zamjenika predstavnika Vlade Republike Hrvatske u Povjerenstvu za zakonodavstvo, kolektivne pregovore i zaštitu prava Gospodarsko-socijalnog vijeća

VLADA REPUBLIKE HRVATSKE

1635

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 32. stavka 1. Poslovnika o radu Gospodarsko-socijalnog vijeća i njegovih radnih tijela, od 25. srpnja 2013. godine i članka 9. Odluke o osnivanju, djelokrugu rada te sastavu Povjerenstava Gospodarsko-socijalnog vijeća, od 25. srpnja 2013. godine, Vlada Republike Hrvatske je na sjednici održanoj 6. srpnja 2017. godine donijela

RJEŠENJE

O OPOZIVU PREDSTAVNIKA I ZAMJENIKA PREDSTAVNIKA VLADE REPUBLIKE HRVATSKE U POVJERENSTVU ZA ZAKONODAVSTVO, KOLEKTIVNE PREGOVORE I ZAŠTITU PRAVA GOSPODARSKO-SOCIJALNOG VIJEĆA

1. Opoziva se IVAN CRNČEC dužnosti predstavnika Vlade Republike Hrvatske u Povjerenstvu za zakonodavstvo, kolektivne pregovore i zaštitu prava Gospodarsko-socijalnog vijeća.

2. Opoziva se BOJAN BUGARIN dužnosti zamjenika predstavnika Vlade Republike Hrvatske u Povjerenstvu za zakonodavstvo, kolektivne pregovore i zaštitu prava Gospodarsko-socijalnog vijeća.

Klasa: 080-02/17-02/228
 Urbroj: 5030115/1-17-02
 Zagreb, 6. srpnja 2017.

Predsjednik
 mr. sc. Andrej Plenković, v. r.
### NN 69/2017 (14.7.2017.), Rješenje o imenovanju predstavnika i zamjenice predstavnika Vlade Republike Hrvatske u Povjerenstvu za zakonodavstvo, kolektivne pregovore i zaštitu prava Gospodarsko-socijalnog vijeća

VLADA REPUBLIKE HRVATSKE

1636

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 32. stavka 1. Poslovnika o radu Gospodarsko-socijalnog vijeća i njegovih radnih tijela, od 25. srpnja 2013. godine i članka 9. Odluke o osnivanju, djelokrugu rada te sastavu Povjerenstava Gospodarsko-socijalnog vijeća, od 25. srpnja 2013. godine, Vlada Republike Hrvatske je na sjednici održanoj 6. srpnja 2017. godine donijela

RJEŠENJE

O IMENOVANJU PREDSTAVNIKA I ZAMJENICE PREDSTAVNIKA VLADE REPUBLIKE HRVATSKE U POVJERENSTVU ZA ZAKONODAVSTVO, KOLEKTIVNE PREGOVORE I ZAŠTITU PRAVA GOSPODARSKO-SOCIJALNOG VIJEĆA

1. Imenuje se mr. sc. JOSIP SALAPIĆ predstavnikom Vlade Republike Hrvatske u Povjerenstvu za zakonodavstvo, kolektivne pregovore i zaštitu prava Gospodarsko-socijalnog vijeća.

2. Imenuje se MIRELA FUČKAR zamjenicom predstavnika Vlade Republike Hrvatske u Povjerenstvu za zakonodavstvo, kolektivne pregovore i zaštitu prava Gospodarsko-socijalnog vijeća.

Klasa: 080-02/17-01/329
 Urbroj: 5030115/1-17-02
 Zagreb, 6. srpnja 2017.

Predsjednik
 mr. sc. Andrej Plenković, v. r.
### NN 69/2017 (14.7.2017.), Odluka o izboru članova i prestanku mandata članova Odbora za poljoprivredu Hrvatskoga sabora

HRVATSKI SABOR

1618

Na temelju članka 81. Ustava Republike Hrvatske i članka 46. i 100. Poslovnika Hrvatskoga sabora, Hrvatski sabor na sjednici 7. srpnja 2017. donio je

ODLUKU

O IZBORU ČLANOVA I PRESTANKU MANDATA ČLANOVA ODBORA ZA POLJOPRIVREDU HRVATSKOGA SABORA

I.

Za članove Odbora za poljoprivredu Hrvatskoga sabora biraju se:

DRAGANA JECKOV

GIOVANNI SPONZA.

II.

Dana 30. lipnja 2017. dužnost člana Odbora za poljoprivredu Hrvatskoga sabora prestao je obnašati MILE HORVAT, zbog mirovanja zastupničkog mandata.

III.

Dana 10. svibnja 2017. dužnost članice Odbora za poljoprivredu Hrvatskoga sabora prestala je obnašati LJUBICA AMBRUŠEC, zbog prestanka zastupničkog mandata.

IV.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/77

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 69/2017 (14.7.2017.), Odluka o izboru članice i prestanku mandata člana Odbora za regionalni razvoj i fondove Europske unije Hrvatskoga sabora

HRVATSKI SABOR

1619

Na temelju članka 81. Ustava Republike Hrvatske i članka 46. i 102. Poslovnika Hrvatskoga sabora, Hrvatski sabor na sjednici 7. srpnja 2017. donio je

ODLUKU

O IZBORU ČLANICE I PRESTANKU MANDATA ČLANA ODBORA ZA REGIONALNI RAZVOJ I FONDOVE EUROPSKE UNIJE HRVATSKOGA SABORA

I.

Za članicu Odbora za regionalni razvoj i fondove Europske unije Hrvatskoga sabora bira se DRAGANA JECKOV.

II.

Dana 30. lipnja 2017. dužnost člana Odbora za regionalni razvoj i fondove Europske unije Hrvatskoga sabora prestao je obnašati MILE HORVAT, zbog mirovanja zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/78

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 69/2017 (14.7.2017.), Odluka o izboru člana i prestanku mandata članice Odbora za ravnopravnost spolova Hrvatskoga sabora

HRVATSKI SABOR

1620

Na temelju članka 81. Ustava Republike Hrvatske i članka 46. i 113. Poslovnika Hrvatskoga sabora, Hrvatski sabor na sjednici 7. srpnja 2017. donio je

ODLUKU

O IZBORU ČLANA I PRESTANKU MANDATA ČLANICE ODBORA ZA RAVNOPRAVNOST SPOLOVA HRVATSKOGA SABORA

I.

Za člana Odbora za ravnopravnost spolova Hrvatskoga sabora bira se MARKO SLADOLJEV.

II.

Dana 10. svibnja 2017. dužnost članice Odbora za ravnopravnost spolova Hrvatskoga sabora prestala je obnašati LJUBICA
 AMBRUŠEC, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/82

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 69/2017 (14.7.2017.), Odluka o razrješenju i izboru voditelja, razrješenju i izboru člana i zamjenika člana Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju

HRVATSKI SABOR

1621

Na temelju članka 81. Ustava Republike Hrvatske, Hrvatski sabor na sjednici 7. srpnja 2017. donio je

ODLUKU

O RAZRJEŠENJU I IZBORU VODITELJA, RAZRJEŠENJU I IZBORU ČLANA I ZAMJENIKA ČLANA IZASLANSTVA HRVATSKOGA SABORA U PARLAMENTARNOJ SKUPŠTINI ORGANIZACIJE ZA EUROPSKU SIGURNOST I SURADNJU

I.

Razrješuje se voditelj Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju dr. sc. MILORAD PUPOVAC.

II.

Za voditelja Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju bira se dr. sc. ROBERT PODOLNJAK.

III.

Razrješuje se član Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju
 MIHAEL ZMAJLOVIĆ.

IV.

Za člana Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju bira se dr. sc. FURIO RADIN.

V.

Razrješuje se zamjenik člana Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju PETAR ŠKORIĆ.

VI.

Za zamjenika člana Izaslanstva Hrvatskoga sabora u Parlamentarnoj skupštini Organizacije za europsku sigurnost i suradnju bira se ANTE BABIĆ.

VII.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-04/04

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 69/2017 (14.7.2017.), Odluka o razrješenju člana Državnoodvjetničkog vijeća

HRVATSKI SABOR

1622

Na temelju članka 149. stavka 1. Zakona o državnom odvjetništvu (»Narodne novine«, br. 76/09., 153/09., 116/10., 145/10., 57/11., 130/11., 72/13., 148/13., 33/15. i 82/15.) Hrvatski sabor na sjednici održanoj 7. srpnja 2017. donio je

ODLUKU

O RAZRJEŠENJU ČLANA DRŽAVNOODVJETNIČKOG VIJEĆA

Razrješuje se DRAŽEN BOŠNJAKOVIĆ dužnosti člana Državnoodvjetničkog vijeća iz reda zastupnika.

Klasa: 021-13/17-06/11

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 69/2017 (14.7.2017.), Poslovnik o dopuni Poslovnika Hrvatskoga sabora

HRVATSKI SABOR

1610

POSLOVNIK

O DOPUNI POSLOVNIKA HRVATSKOGA SABORA

Članak 1.

U Poslovniku Hrvatskoga sabora (»Narodne novine«, br. 81/13. i 113/16.) u članku 59. stavku 2. iza riječi: »Vijeća Europe« stavlja se zarez, veznik: »i« briše se, a iza riječi: »NATO-a« dodaju se riječi: »i Izaslanstvo Hrvatskoga sabora u Parlamentarnoj skupštini Organizacije za europsku sigurnost i suradnju«.

Članak 2.

Ovaj Poslovnik stupa na snagu prvoga dana od dana objave u »Narodnim novinama«.

Klasa: 021-12/17-06/17

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 69/2017 (14.7.2017.), Rješenje Zavoda za unapređivanje zaštite na radu klasa: UP/I-115-01/17-01/11, urbroj: 425-02/2-17-2 od 27. lipnja 2017.

Zavod za unapređivanje zaštite na radu

1642

Na zahtjev društva SISAK INSPEKT d.o.o. iz Budaševa, Mace Medarić 31, OIB: 30524617802, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

SISAK INSPEKT d.o.o. iz Budaševa, Mace Medarić 31, OIB: 30524617802, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Vučetić Juricu, OIB: 12506573665, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba dužna je obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/17-01/11

Urbroj: 425-02/2-17-2

Zagreb, 27. lipnja 2017.

Ravnatelj
 Vitomir Begović, v. r.
### NN 69/2017 (14.7.2017.), Uredba o prestanku važenja Uredbe o načinu izrade i postupanju s dokumentacijom za nadmetanje i ponudama

Vlada Republike Hrvatske

1623

Na temelju članka 30. stavka 1. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člancima 445. i 446. Zakona o javnoj nabavi (»Narodne novine«, broj 120/16), Vlada Republike Hrvatske je na sjednici održanoj 13. srpnja 2017. godine donijela

UREDBU

O PRESTANKU VAŽENJA UREDBE O NAČINU IZRADE I POSTUPANJU S DOKUMENTACIJOM ZA NADMETANJE I PONUDAMA

Članak 1.

Danom stupanja na snagu ove Uredbe, prestaje važiti Uredba o načinu izrade i postupanju s dokumentacijom za nadmetanje i ponudama (»Narodne novine«, broj 10/12).

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-03/58

Urbroj: 50301-25/18-17-2

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 69/2017 (14.7.2017.), Uredba o prestanku važenja Uredbe o nadzoru nad provedbom Zakona o javnoj nabavi

VLADA REPUBLIKE HRVATSKE

1624

Na temelju članka 30. stavka 1. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člancima 445. i 446. Zakona o javnoj nabavi (»Narodne novine«, broj 120/16), Vlada Republike Hrvatske je na sjednici održanoj 13. srpnja 2017. godine donijela

UREDBU

O PRESTANKU VAŽENJA UREDBE O NADZORU NAD PROVEDBOM ZAKONA O JAVNOJ NABAVI

Članak 1.

Danom stupanja na snagu ove Uredbe, prestaje važiti Uredba o nadzoru nad provedbom Zakona o javnoj nabavi (»Narodne novine«, broj 10/12).

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/17-03/58

Urbroj: 50301-25/18-17-4

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Zakon o izmjenama Zakona o financiranju političkih aktivnosti i izborne promidžbe

HRVATSKI SABOR

1667

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O FINANCIRANJU POLITIČKIH AKTIVNOSTI I IZBORNE PROMIDŽBE

Proglašavam Zakon o izmjenama Zakona o financiranju političkih aktivnosti i izborne promidžbe, koji je Hrvatski sabor donio na sjednici 7. srpnja 2017. godine.

Klasa: 011-01/17-01/62

Urbroj: 71-06-01/1-17-2

Zagreb, 13. srpnja 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O FINANCIRANJU POLITIČKIH AKTIVNOSTI I IZBORNE PROMIDŽBE

Članak 1.

U Zakonu o financiranju političkih aktivnosti i izborne promidžbe (»Narodne novine«, br. 24/11., 61/11., 27/13., 48/13. – pročišćeni tekst, 2/14. – Odluka Ustavnog suda Republike Hrvatske i 96/16.) u članku 7. stavak 7. mijenja se i glasi:

»Sredstva s posebnog računa iz stavka 3. ovoga članka izuzeta su od ovrhe, osim ovrhe u svezi obveze iz obavljanja političke djelatnosti.«.

Članak 2.

U članku 14. stavak 9. mijenja se i glasi:

»Sredstva s posebnog računa iz stavka 3. ovoga članka izuzeta su od ovrhe, osim ovrhe u svezi obveze iz obavljanja političke djelatnosti.«.

Članak 3.

U članku 43. stavku 1. podstavci 3. i 9. brišu se.

Dosadašnji podstavci 4. do 8. postaju podstavci 3. do 7., a podstavci 10. do 17. postaju podstavci 8. do 15.

PRIJELAZNA I ZAVRŠNA ODREDBA

Članak 4.

Obveznici povrata sredstava ovršenih s posebnog računa dužni su izvršiti povrat u skladu s člankom 7. stavkom 7. i člankom 14. stavkom 9. Zakona o financiranju političkih aktivnosti i izborne promidžbe (»Narodne novine«, br. 24/11., 61/11., 27/13., 48/13. – pročišćeni tekst, 2/14. – Odluka Ustavnog suda Republike Hrvatske i 96/16.).

Ovršni postupci pokrenuti sukladno članku 7. stavku 7. i članku 14. stavku 9. Zakona o financiranju političkih aktivnosti i izborne promidžbe (»Narodne novine«, br. 24/11., 61/11., 27/13., 48/13. – pročišćeni tekst, 2/14. – Odluka Ustavnog suda Republike Hrvatske i 96/16.) obustavit će se po službenoj dužnosti.

Članak 5.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/17-01/71

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Zakon o izmjenama i dopunama Prekršajnog zakona

HRVATSKI SABOR

1663

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA PREKRŠAJNOG ZAKONA

Proglašavam Zakon o izmjenama i dopunama Prekršajnog zakona, koji je Hrvatski sabor donio na sjednici 7. srpnja 2017.

Klasa: 011-01/17-01/58

Urbroj: 71-06-01/1-17-2

Zagreb, 13. srpnja 2017,

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNAMA PREKRŠAJNOG ZAKONA

Članak 1.

U Prekršajnom zakonu (»Narodne novine«, br. 107/07., 39/13., 157/13. i 110/15.) u članku 33. stavku 7. riječi: »rada i zapošljavanja na crno« zamjenjuju se riječima: »neregistriranog rada i zapošljavanja«.

Stavak 9. mijenja se i glasi:

»(9) Uz naznaku posebnog minimuma i maksimuma postotka novčane kazne, propisom o prekršaju može se za najteže prekršaje iz stavka 7. ovoga članka propisati i izreći novčana kazna u postotku od 1 % do 10 % prema povrijeđenoj zaštićenoj vrijednosti ili u postotku od 1 % do 10 % ukupnog prihoda počinitelja prekršaja ostvarenog u godini počinjenja prekršaja, a koji je utvrđen službenim financijskim izvješćima za tu godinu, a ako izvješća za tu godinu nema, uzet će se posljednje dostupno službeno godišnje financijsko izvješće. U tim slučajevima ne vrijede ograničenja o maksimumu novčane kazne iz stavaka 1. – 8. ovoga članka, ni prigodom utvrđivanja kazne ni prigodom izricanja ukupne novčane kazne.«.

Iza stavka 9. dodaje se novi stavak 10. koji glasi:

»(10) Za prekršaje za koje je pravno obvezujućim aktom Europske unije određen raspon novčane kazne ili opći minimum ili opći maksimum novčane kazne ili način izračuna novčane kazne, zakonom se za počinitelja prekršaja može propisati i izreći novčana kazna u iznosu za koji ne vrijede ograničenja iz stavaka 1. – 9. ovoga članka.«.

Dosadašnji stavci 10. i 11. postaju stavci 11. i 12.

Članak 2.

Članak 33.a briše se.

Članak 3.

U članku 37. stavku 3. točki 3. riječi: »i člankom 33.a« brišu se.

Članak 4.

U članku 54. stavak 7. mijenja se i glasi:

»(7) Iznimno, okrivljeniku odgovornoj osobi u pravnoj osobi za prekršaj iz članka 33. stavka 10. ovoga Zakona sud može izreći trajno zaštitnu mjeru iz stavka 1. ovoga članka.«.

Članak 5.

U članku 55. stavak 5. mijenja se i glasi:

»(5) Iznimno, okrivljenoj pravnoj osobi za prekršaj iz članka 33. stavka 10. ovoga Zakona sud može izreći trajno zaštitnu mjeru iz stavka 1. ovoga članka.«.

Članak 6.

U članku 184. stavku 5. iza riječi: »tužitelj« dodaju se riječi: »za prekršaj iz članka 33. stavka 10. ovoga Zakona i ovlašteni tužitelj«.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/17-01/51

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Zakon o izmjeni Zakona o udrugama

HRVATSKI SABOR

1665

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O UDRUGAMA

Proglašavam Zakon o izmjeni Zakona o udrugama, koji je Hrvatski sabor donio na sjednici 7. srpnja 2017.

Klasa: 011-01/17-01/60

Urbroj: 71-06-01/1- 17-2

Zagreb, 13. srpnja 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O UDRUGAMA

Članak 1.

U Zakonu o udrugama (»Narodne novine«, br. 74/14.) u članku 13. stavku 3. podstavak 3. briše se.

Dosadašnji podstavci 4. – 15. postaju podstavci 3. – 14.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/17-01/36

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Zakon o izmjeni Zakona o Uredu za suzbijanje korupcije i organiziranog kriminaliteta

HRVATSKI SABOR

1664

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O UREDU ZA SUZBIJANJE KORUPCIJE I ORGANIZIRANOG KRIMINALITETA

Proglašavam Zakon o izmjeni Zakona o Uredu za suzbijanje korupcije i organiziranog kriminaliteta, koji je Hrvatski sabor donio na sjednici 7. srpnja 2017. godine.

Klasa: 011-01/17-01/59

Urbroj: 71-06-01/1-17-2

Zagreb, 13. srpnja 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O UREDU ZA SUZBIJANJE KORUPCIJE I ORGANIZIRANOG KRIMINALITETA

Članak 1.

U Zakonu o Uredu za suzbijanje korupcije i organiziranog kriminaliteta (»Narodne novine«, br. 76/09., 116/10., 145/10., 57/11., 136/12. i 148/13.) glava IV. »Osiguranje prisilnog oduzimanja sredstava, prihoda ili imovine ostvarene kaznenim djelom« te članci 50. – 57. i članci 59. – 61. brišu se.

PRIJELAZNA I ZAVRŠNA ODREDBA

Članak 2.

Mjere osiguranja prisilnog oduzimanja imovinske koristi ostvarene kaznenim djelom, određene sukladno odredbama Zakona o Uredu za suzbijanje korupcije i organiziranog kriminaliteta (»Narodne novine«, br. 76/09., 116/10., 145/10., 57/11., 136/12. i 148/13.) do stupanja na snagu ovoga Zakona, ostaju na snazi. Daljnje postupanje po tim mjerama provest će se u skladu s odredbama zakona kojim se uređuje kazneni postupak.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/17-01/12

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Zakon o izmjeni i dopunama Zakona o osobnom imenu

HRVATSKI SABOR

1666

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O OSOBNOM IMENU

Proglašavam Zakon o izmjeni i dopunama Zakona o osobnom imenu, koji je Hrvatski sabor donio na sjednici 7. srpnja 2017.

Klasa: 011-01/17-01/61

Urbroj: 71-06-01/1-17-2

Zagreb, 13. srpnja 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI I DOPUNAMA ZAKONA O OSOBNOM IMENU

Članak 1.

U Zakonu o osobnom imenu (»Narodne novine«, br. 118/12.) u članku 3. iza stavka 6. dodaje se stavak 7. koji glasi:

»Ako roditelji djeteta nisu djetetu odredili osobno ime u roku od 30 dana od dana rođenja djeteta, matičar koji je nadležan za upis tog djeteta u maticu rođenih dužan je o tome izvijestiti nadležni centar za socijalnu skrb radi određivanja osobnog imena djeteta.«.

Članak 2.

Iza članka 5. dodaju se naslov iznad članka i članak 5.a koji glase:

»Vraćanje na prezime prije sklapanja životnog partnerstva

Članak 5.a

Životni partner koji je sklapanjem životnog partnerstva mijenjao prezime, u slučaju prestanka životnog partnerstva, može se u roku od godinu dana od dana prestanka životnog partnerstva vratiti na prezime koje je imao prije sklapanja životnog partnerstva.

Izjava iz stavka 1. ovoga članka daje se pred matičarom te se upisuje u maticu rođenih.«.

Članak 3.

U članku 7. stavak 3. mijenja se i glasi:

»U slučaju nepostojanja suglasnosti drugog roditelja iz stavaka 1. i 2. ovoga članka, na spor roditelja primjenjuju se odredbe posebnog zakona kojima se uređuju obiteljski odnosi. Odluku nadležnog tijela roditelj će priložiti zahtjevu za promjenu osobnog imena djeteta.«.

Članak 4.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/17-01/37

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Zakon o prestanku važenja Zakona o postupku oduzimanja imovinske koristi ostvarene kaznenim djelom i prekršajem

HRVATSKI SABOR

1662

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O POSTUPKU ODUZIMANJA IMOVINSKE KORISTI OSTVARENE KAZNENIM DJELOM I PREKRŠAJEM

Proglašavam Zakon o prestanku važenja Zakona o postupku oduzimanja imovinske koristi ostvarene kaznenim djelom i prekršajem, koji je Hrvatski sabor donio na sjednici 7. srpnja 2017.

Klasa: 011-01/17-01/57

Urbroj: 71-06-01/1-17-2

Zagreb, 13. srpnja 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O PRESTANKU VAŽENJA ZAKONA O POSTUPKU ODUZIMANJA IMOVINSKE KORISTI OSTVARENE KAZNENIM DJELOM I PREKRŠAJEM

Članak 1.

(1) Danom stupanja na snagu ovoga Zakona prestaje važiti Zakon o postupku oduzimanja imovinske koristi ostvarene kaznenim djelom i prekršajem (»Narodne novine«, br. 145/10.).

(2) Danom stupanja na snagu ovoga Zakona prestaje važiti Pravilnik o evidenciji privremeno oduzete imovine u postupku oduzimanja imovinske koristi ostvarene kaznenim djelom i prekršajem (»Narodne novine«, br. 44/11.).

PRIJELAZNA I ZAVRŠNA ODREDBA

Članak 2.

Postupci započeti po Zakonu o postupku oduzimanja imovinske koristi ostvarene kaznenim djelom i prekršajem (»Narodne novine«, br. 145/10.) dovršit će se po odredbama zakona kojim se uređuje kazneni postupak.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/17-01/11

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Zakon o izmjeni Zakona o sigurnosti i interoperabilnosti željezničkog sustava

HRVATSKI SABOR

1668

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O SIGURNOSTI I INTEROPERABILNOSTI ŽELJEZNIČKOG SUSTAVA

Proglašavam Zakon o izmjeni Zakona o sigurnosti i interoperabilnosti željezničkog sustava, koji je Hrvatski sabor donio na sjednici 7. srpnja 2017.

Klasa: 011-01/17-01/63

Urbroj: 71-06-01/1-17-2

Zagreb, 13. srpnja 2017.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O SIGURNOSTI I INTEROPERABILNOSTI ŽELJEZNIČKOG SUSTAVA

Članak 1.

U Zakonu o sigurnosti i interoperabilnosti željezničkog sustava (»Narodne novine«, br. 82/13., 18/15. i 110/15.) u članku 134. riječi: »1. srpnja 2017.« zamjenjuju se riječima: »1. srpnja 2018.«.

Članak 2.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/17-01/95

Zagreb, 7. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Rješenje Ministarstva zdravstva klasa: UP/I-510-01/16-01/09, urbroj: 534-03-2-2/7-17-20 od 29. lipnja 2017.

Ministarstvo zdravstva

1688

Ministar zdravstva na temelju članka 104. Zakona o općem upravnom postupku (»Narodne novine« broj 47/09), u predmetu obnove naziva referentnog centra, na prijedlog Kliničkog bolničkog centra Zagreb, donosi

RJEŠENJE

I. Ispravlja se rješenje ministra zdravstva klase: UP/I-510-01/16-01/09, urbroj: 534-04-1-2/7-17-15 od 18. svibnja 2017. godine na način da se u cijelom tekstu rješenja riječi »Referentni centar Ministarstva zdravstva za kliničko-laboratorijsku imunodijagnostiku hematoloških i onkoloških bolesti« zamjenjuju riječima »Referentni centar Ministarstva zdravstva za kliničko-laboratorijsku imunodijagnostiku hematoloških i imunoloških bolesti:

II. Ispravak ove greške upisat će se u izvornik rješenja u obliku bilješke.

Klasa: UP/I-510-01/16-01/09

Urbroj: 534-03-2-2/7-17-20

Zagreb, 29. lipnja 2017.

Ministar
 prof. dr. Milan Kujundžić, dr. med., v. r.
### NN 70/2017 (19.7.2017.), Odluka o održavanju »Tjedna borbe protiv tuberkuloze« u razdoblju od 1. do 8. kolovoza u 2017. godini

VLADA REPUBLIKE HRVATSKE

1676

Na temelju članka 32. stavka 2. Zakona o Hrvatskom Crvenom križu (»Narodne novine«, broj 71/10) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 13. srpnja 2017. godine donijela

ODLUKU

O ODRŽAVANJU »TJEDNA BORBE PROTIV TUBERKULOZE« U RAZDOBLJU OD 1. DO 8. KOLOVOZA U 2017. GODINI

I.

»Tjedan borbe protiv tuberkuloze« održava se u razdoblju od 1. do 8. kolovoza u 2017. godini.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/243

Urbroj: 50301-25/20-17-2

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Odluka o utvrđivanju interesa Republike Hrvatske za izgradnju poslovne građevine ugostiteljsko-turističke namjene u sklopu projekta Sportsko-rekreativnog centra »Bijeli Vrh« u k.o. Vrhovine

VLADA REPUBLIKE HRVATSKE

1675

Na temelju članka 13. stavka 3. Zakona o izvlaštenju i određivanju naknade (»Narodne novine«, broj 74/14), Vlada Republike Hrvatske je, uz prethodno mišljenje Odbora za prostorno uređenje i graditeljstvo, klase: 940-01/17-02/11, urbroja: 6521-14-17-2, od 30. ožujka 2017. godine i Odbora za gospodarstvo, klase: 022-03/17-04/92, urbroja: 6521-6-17, od 12. lipnja 2017. godine, na sjednici održanoj 13. srpnja 2017. godine donijela

ODLUKU

O UTVRĐIVANJU INTERESA REPUBLIKE HRVATSKE ZA IZGRADNJU POSLOVNE GRAĐEVINE UGOSTITELJSKO-TURISTIČKE NAMJENE U SKLOPU PROJEKTA
 SPORTSKO-REKREATIVNOG CENTRA
 »BIJELI VRH« U k.o. VRHOVINE

I.

Izgradnja poslovne građevine ugostiteljsko-turističke namjene u sklopu projekta Sportsko-rekreativnog centra »Bijeli Vrh« na:

– k.č.br. 2054/4 upisanoj u zk.ul.br. 168, k.o. Vrhovine

– k.č.br. 2055/3 upisanoj u zk.ul.br. 2170, k.o. Vrhovine

u interesu je Republike Hrvatske.

II.

Interes Republike Hrvatske iz točke I. ove Odluke utvrđuje se na temelju pravomoćne lokacijske dozvole Ličko-senjske županije, Upravnog odjela za graditeljstvo, zaštitu okoliša i prirode te komunalno gospodarstvo, Odsjek za graditeljstvo, Ispostave Otočac, klase: UP/I-350-05/14-01/15, urbroja: 2125/01-08-3-14-05, od 16. lipnja 2014. godine, rješenja Ličko-senjske županije, Upravnog odjela za graditeljstvo, zaštitu okoliša i prirode te komunalno gospodarstvo, Ispostave Otočac o produljenju važenja lokacijske dozvole, klase: UP/I-350-05/16-01/000003, urbroja: 2125/1-08-3-16-0003, od 7. srpnja 2016. godine, mišljenja Općinskog vijeća Općine Vrhovine, klase: 943-04/16-01/1, urbroja: 2125/09-01/01/16-1, od 30. prosinca 2015. godine i mišljenja Županijske skupštine Ličko-senjske županije, klase: 360-01/16-01/05, urbroja: 2125/1-01-16-06, od 24. veljače 2016. godine.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/92

Urbroj: 50301-26/09-17-7

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o imenovanju državne tajnice u Ministarstvu znanosti i obrazovanja

VLADA REPUBLIKE HRVATSKE

1679

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O IMENOVANJU DRŽAVNE TAJNICE U MINISTARSTVU ZNANOSTI I OBRAZOVANJA

Imenuje se prof. dr. sc. BRANKA RAMLJAK državnom tajnicom u Ministarstvu znanosti i obrazovanja.

Klasa: 080-02/17-01/334

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o razrješenju pomoćnika ministra graditeljstva i prostornoga uređenja

VLADA REPUBLIKE HRVATSKE

1680

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O RAZRJEŠENJU POMOĆNIKA MINISTRA GRADITELJSTVA I PROSTORNOGA UREĐENJA

Razrješuje se IGOR ČIŽMEK dužnosti pomoćnika ministra graditeljstva i prostornoga uređenja, radi odlaska na novu dužnost.

Klasa: 080-02/17-02/221

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o imenovanju pomoćnika ministra zaštite okoliša i energetike

VLADA REPUBLIKE HRVATSKE

1681

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O IMENOVANJU POMOĆNIKA MINISTRA ZAŠTITE OKOLIŠA I ENERGETIKE

Imenuje se IGOR ČIŽMEK pomoćnikom ministra zaštite okoliša i energetike.

Klasa: 080-02/17-01/338

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o imenovanju pomoćnice ministra graditeljstva i prostornoga uređenja

VLADA REPUBLIKE HRVATSKE

1682

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O IMENOVANJU POMOĆNICE MINISTRA GRADITELJSTVA I PROSTORNOGA UREĐENJA

Imenuje se doc. dr. sc. MAJA-MARIJA NAHOD pomoćnicom ministra graditeljstva i prostornoga uređenja.

Klasa: 080-02/17-01/317

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o imenovanju pomoćnice ministra uprave

VLADA REPUBLIKE HRVATSKE

1683

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O IMENOVANJU POMOĆNICE MINISTRA UPRAVE

Imenuje se ZRINKA BULIĆ pomoćnicom ministra uprave.

Klasa: 080-02/17-01/330

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o razrješenju zamjenika ravnateljice Državnog zavoda za mjeriteljstvo

VLADA REPUBLIKE HRVATSKE

1684

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 7. stavka 2. i članka 52. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O RAZRJEŠENJU ZAMJENIKA RAVNATELJICE DRŽAVNOG ZAVODA ZA MJERITELJSTVO

Razrješuje se mr. sc. BOŽIDAR LJUBIĆ položaja zamjenika ravnateljice Državnog zavoda za mjeriteljstvo, s danom 20. lipnja 2017. godine, radi isteka mandata.

Klasa: 080-02/17-02/184

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o razrješenju dijela članova Upravnog vijeća Agencije za investicije i konkurentnost

VLADA REPUBLIKE HRVATSKE

1685

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 4. Zakona o osnivanju Agencije za investicije i konkurentnost (»Narodne novine«, br. 53/12, 56/13 i 152/14), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O RAZRJEŠENJU DIJELA ČLANOVA UPRAVNOG VIJEĆA AGENCIJE ZA INVESTICIJE I KONKURENTNOST

Razrješuju se dužnosti članovi Upravnog vijeća Agencije za investicije i konkurentnost:

– LOVRO KUŠČEVIĆ, na koju je imenovan kao predstavnik tijela državne uprave nadležnog za graditeljstvo

– SANJA MIŠEVIĆ, na koju je imenovana kao predstavnica tijela državne uprave nadležnog za pravosuđe.

Klasa: 080-02/17-02/229

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Rješenje o imenovanju dijela članova Upravnog vijeća Agencije za investicije i konkurentnost

VLADA REPUBLIKE HRVATSKE

1686

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 4. Zakona o osnivanju Agencije za investicije i konkurentnost (»Narodne novine«, br. 53/12, 56/13 i 152/14), Vlada Republike Hrvatske je na sjednici održanoj 13. srpnja 2017. godine donijela

RJEŠENJE

O IMENOVANJU DIJELA ČLANOVA UPRAVNOG VIJEĆA AGENCIJE ZA INVESTICIJE I KONKURENTNOST

Za članove Upravnog vijeća Agencije za investicije i konkurentnost, imenuju se:

– PREDRAG ŠTROMAR, predstavnik tijela državne uprave nadležnog za graditeljstvo

– mr. sc. JOSIP SALAPIĆ, predstavnik tijela državne uprave nadležnog za pravosuđe.

Klasa: 080-02/17-01/331

Urbroj: 5030115/1-17-02

Zagreb, 13. srpnja 2017.

Predsjednik
 mr. sc. Andrej Plenković, v. r.
### NN 70/2017 (19.7.2017.), Odluka o izboru predsjednika Vrhovnog suda Republike Hrvatske

HRVATSKI SABOR

1669

Na temelju odredbe članka 119. stavka 2. Ustava Republike Hrvatske, uz prethodno mišljenje Opće sjednice Vrhovnog suda Republike Hrvatske i Odbora za pravosuđe Hrvatskoga sabora, a u vezi s odredbom članka 44. Zakona o sudovima (»Narodne novine«, br. 28/13., 33/15., 82/15. i 82/16.) i članka 51. Zakona o Državnom sudbenom vijeću (»Narodne novine«, br. 1116/10., 57/11., 130/11., 13/13., 28/13. i 82/15.) Hrvatski sabor na sjednici 14. srpnja 2017. donio je

ODLUKU

O IZBORU PREDSJEDNIKA VRHOVNOG SUDA REPUBLIKE HRVATSKE

ĐURO SESSA bira se za predsjednika Vrhovnog suda Republike Hrvatske na vrijeme od četiri godine.

Klasa: 021-13/17-08/07

Zagreb, 14. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Odluka o razrješenju dijela članova Nadzornog odbora Hrvatske radiotelevizije koje imenuje Hrvatski sabor

HRVATSKI SABOR

1670

Na temelju članka 81. Ustava Republike Hrvatske i članka 22. stavka 1. Zakona o Hrvatskoj radioteleviziji (»Narodne novine«, br. 137/10., 76/12., 78/16. i 46/17.) Hrvatski sabor na sjednici 14. srpnja 2017. donio je

ODLUKU

O RAZRJEŠENJU DIJELA ČLANOVA NADZORNOG ODBORA HRVATSKE RADIOTELEVIZIJE KOJE IMENUJE HRVATSKI SABOR

I.

Razrješuju se dr. sc. KATARINA BAKIJA, MIROSLAV GRGIĆ, mr. sc. ŠENOL SELIMOVIĆ i ANJA ŠOVAGOVIĆ DESPOT dužnosti člana Nadzornog odbora Hrvatske radiotelevizije, sukladno članku 22. stavku 8. podstavku 2. Zakona o Hrvatskoj radioteleviziji (»Narodne novine«, br. 137/10., 76/12., 78/16. i 46/17.).

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-07/20

Zagreb, 14. srpnja 2017.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 70/2017 (19.7.2017.), Odluka o zatvaranju za promet postojećeg željezničko-cestovnog prijelaza

Agencija za sigurnost željezničkog prometa

1689

Na temelju članka 82. stavka 6. Zakona o sigurnosti i interoperabilnosti željezničkog sustava (»Narodne novine«, broj 82/13, 18/15, 110/15), a u svezi s člankom 23. Pravilnika o uvjetima za određivanje križanja željezničke pruge i drugih prometnica (»Narodne novine«, broj 111/15) ravnatelj Agencije za sigurnost željezničkog prometa donosi

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći Željezničko-cestovni prijelaz na križanju Željezničke pruge L203 Križevci – Bjelovar – Kloštar u km 13+437 i nerazvrstane ceste (NC) u Svetom Ivanu Žabnu.

II.

Ova Odluka stupa na snagu danom objave u »Narodnim novinama«.

Klasa: 341-04/17-01/06

Urbroj: 387-03-01-17-02

Zagreb, 14. srpnja 2017.

Ravnatelj
 Želimir Delač, dipl. ing. el., v. r.
### NN 70/2017 (19.7.2017.), Indeks potrošačkih cijena u lipnju 2017.

Državni zavod za statistiku

1690

Državni zavod za statistiku objavljuje

INDEKS

POTROŠAČKIH CIJENA U LIPNJU 2017.

Indeks potrošačkih cijena u lipnju 2017. u odnosu na svibanj 2017. iznosi 99,5.

Klasa: 957-04/17-01/2

Urbroj: 555-09-05-17-14

Zagreb, 17. srpnja 2017.

Ravnatelj
 Marko Krištof, v. r.
### NN 72/2017 (21.7.2017.), Rješenje o ispravku Odluke Agencije za elektroničke medije, klasa: UP/I- 612-12/17-02/0002, urbroj: 567-06-17-16 od 13. srpnja 2017. godine

Agencija za elektroničke medije

1759

Na temelju odredbe članka 104. Zakona o općem upravnom postupku (»Narodne novine« broj 47/09), daje se

RJEŠENJE

O ISPRAVKU ODLUKE

I. Ispravlja se Odluka Vijeća za elektroničke medije od 5. lipnja 2017., klasa: UP/I-612-12/17-02/0002, urbroj: 567-06-17-11 u uvodu izreke tako da uvod sada glasi:

»Vijeće za elektroničke medije u sastavu Mirjana Rakić, predsjednica Vijeća, Damir Hajduk, zamjenik predsjednice Vijeća te Suzana Kunac, Vesna Roller, Gordana Simonović i Robert Tomljenović kao članovi Vijeća, na temelju članka 69. stavka 1. podstavka 1. Zakona o elektroničkim medijima (»Narodne novine« broj 153/09, 84/11, 94/13 i 136/13) i članka 24. Pravilnika o sadržaju i postupku obavijesti o namjeri davanja koncesija za obavljanje djelatnosti pružanja medijskih usluga televizije i radija (»Narodne novine« broj 24/2017), a temeljem provedenog postupka sukladno Obavijesti o namjeri davanja koncesija za obavljanje djelatnosti pružanja medijskih usluga televizije br.02/17, donijelo je sljedeću...«

II. U ostalom dijelu Odluka ostaje nepromijenjena.

III. Ovlašćuje se ravnateljica Agencije za elektroničke medije da temeljem ove odluke donese ispravljeni prijepis odluke od 5. lipnja 2017.

IV. Ova odluka stupa na snagu danom donošenja.

Obrazloženje

Pregledom dokumentacije u ovome predmetu utvrđeno je kako je u uvodu predmetne odluke pogreškom ispušteno navođenje imena člana Vijeća Roberta Tomljenovića koji je bio prisutan na sjednici Vijeća te sudjelovao u njezinom radu i donošenju predmetne odluke.

Na temelju navedenog utvrđeno je kako je zbog pogreške ispušteno navođenje imena člana Vijeća Roberta Tomljenovića te je zbog toga odlučeno kao u izreci.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: UP/I-612-12/17-02/0002

Urbroj: 567-06-17-16

Zagreb, 13. srpnja 2017.

Predsjednica Vijeća
 ravnateljica Agencije
 Mirjana Rakić
### NN 72/2017 (21.7.2017.), Pravilnik o izmjeni Pravilnika o proglašavanju turističkih općina i gradova i o razvrstavanju naselja u turističke razrede

Ministarstvo turizma

1752

Na temelju članka 8. stavka 2. Zakona o članarinama o turističkim zajednicama (»Narodne novine«, br. 152/08, 88/10, 110/15 i 121/16), ministar donosi

PRAVILNIK

O IZMJENI PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, br. 122/09, 9/10 – isp., 61/10, 82/10, 36/11, 89/11, 146/11, 141/12, 144/12, 38/13, 153/13, 126/15, 15/16, 54/16, 113/16, 26/17 i 61/17) u Tabeli I, u točki XX. MEĐIMURSKA ŽUPANIJA, u popisu općina, u općini Sveti Martin na Muri, za naselje Toplice Sveti Martin na Muri razred C mijenja se u razred B.

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-01/17-05/

Urbroj: 529-05-17-1

Zagreb, 7. srpnja 2017.

Ministar
 Gari Cappelli, v. r.
### NN 72/2017 (21.7.2017.), Odluka o opozivu izvanrednog i opunomoćenog veleposlanika Republike Hrvatske u Republici Indiji

PREDSJEDNICA REPUBLIKE HRVATSKE

1731

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13 i 127/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-02/17, urbroj: 5030115/1-17-08 od 6. srpnja 2017., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. AMIR MUHAREMI opoziva se dužnosti izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju, dužnosti izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki, sa sjedištem u New Delhiju, dužnosti izvanrednog i opunomoćenog veleposlanika Republike Hrvatske u Saveznoj Demokratskoj Republici Nepalu, sa sjedištem u New Delhiju i dužnosti izvanrednog i opunomoćenog veleposlanika Republike Hrvatske u Narodnoj Republici Bangladešu, sa sjedištem u New Delhiju.

Ova Odluka stupa na snagu danom donošenja.

Klasa: 018-07/17-02/07

Urbroj: 71-06-01/1-17-2

Zagreb, 12. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 72/2017 (21.7.2017.), Odluka o prestanku važenja Odluke o postavljanju izvanrednog i opunomoćenog veleposlanika Republike Hrvatske u Republici Turskoj

PREDSJEDNICA REPUBLIKE HRVATSKE

1732

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-02/18, urbroj: 5030115/1-17-08 od 6. srpnja 2017., donosim

ODLUKU

O PRESTANKU VAŽENJA ODLUKE O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Odluka o postavljanju izvanrednog i opunomoćenog veleposlanika Republike Hrvatske u Republici Turskoj, sa sjedištem u Ankari, klasa: 018-07/15-02/34, urbroj: 71-05-03/1-15-2 od 5. listopada 2015. godine (»Narodne novine«, broj 118/15) prestaje važiti.

Ova Odluka stupa na snagu danom donošenja.

Klasa: 018-07/17-02/08

Urbroj: 71-06-01/1-17-2

Zagreb, 12. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 72/2017 (21.7.2017.), Odluka o opozivu izvanrednog i opunomoćenog veleposlanika Republike Hrvatske u Švicarskoj Konfederaciji

PREDSJEDNICA REPUBLIKE HRVATSKE

1733

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13 i 127/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-02/15, urbroj: 5030115/1-17-08 od 6. srpnja 2017., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. ALEKSANDAR HEINA opoziva se dužnosti izvanrednog i opunomoćenog veleposlanika Republike Hrvatske u Švicarskoj Konfederaciji, sa sjedištem u Bernu i dužnosti izvanrednog i opunomoćenog veleposlanika Republike Hrvatske u Kneževini Lihtenštajnu, sa sjedištem u Bernu.

Ova Odluka stupa na snagu 31. kolovoza 2017. godine.

Klasa: 018-07/17-02/09

Urbroj: 71-06-01/1-17-2

Zagreb, 12. srpnja 2017.

Predsjednica
 Republike Hrvatske
 Kolinda Grabar-Kitarović, v. r.
### NN 72/2017 (21.7.2017.), Odluka o opozivu izvanrednog i opunomoćenog veleposlanika Republike Hrvatske u Mađarskoj

PREDSJEDNICA REPUBLIKE HRVATSKE

1734

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13 i 127/13), točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-02/14, urbroj: 5030115/1-17-08 od 6. srpnja 2017., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. GORDAN GRLIĆ RADMAN opoziva se dužnosti izvanrednog i opunomoćenog veleposlanika Republike Hrvatske u Mađarskoj, sa sjedištem u Budimpešti.

Ova Odluka stupa na snagu 15. rujna 2017. godine.

Klasa: 018-07/17-02/10

Urbroj: 71-06-01/1-17-2

Zagreb, 12. srpnja 2017.

Predsjednica
 Republike Hrvatske
 Kolinda Grabar-Kitarović, v. r.